सामूहिक अवचेतन
युंग ने अवचेतन मन के दो हिस्से बताये व्यक्तिक और सामूहिक। किसी भी प्रजाति के मिथक, प्रतीक, सामूहिक आस्थाएं, कर्मकांड आदि व्यक्ति के सामूहिक अवचेतन मन में हीं संचित रहते हैं। इसी का गंभीर तल है प्रजातिए अवचेतन जिसमें प्रजातिये धरोहर संकलित होती है। इसमें अनेक तहें होती है। जैसे पशु जीवन, आदि मानव, प्रजाति समूह, राष्ट्र, कुल, परिवार आदि। इस प्रकार प्रजातिय स्मृति निर्मित होती है जो परंपरा का रूप धारण कर लेती है।
तुलनात्मक मनोविज्ञान
तुलनात्मक मनोविज्ञान (Comparative psychology) मानव के अतिरिक्त अन्य पशुओं के व्यवहार एवं मानसिक प्रक्रियाओं का वैज्ञानिक अध्ययन है। विशेष रूप से गैर-मानव पशुओं के जातिवृत्तिक (phylogenetic) इतिहास, अनुकूलन एवं व्यवहार के विकास से जुड़े मानसिक प्रक्रियाओं का वैज्ञानिक अध्ययन तुलनात्मक अध्ययन इसका मुख्य केन्द्रबिन्दु है। तुलनात्मक मनोविज्ञान के क्षेत्र में अनुसन्धान के बहुत से विषय हैं, बहुत सी विधियाँ प्रयोग में लायी जातीं हैं, कीटों से लेकर नरवानर गण (प्राइमेट्स) तक की अनेकानेक प्रजातियों (स्पेसीज) के व्यवहार का अध्ययन किया जाता है।